Rugbywêreldbeker 2007 - Wikipedia
(Aangestuur vanaf 2007 Rugby Wêreldbeker)
Die Rugbywêreldbeker 2007 het vanaf 7 September tot en met 20 Oktober 2007 in Frankryk plaasgevind. Dit was die sesde rugbywêreldbeker van die vierjaarlikse rugbywêreldkampioenskap wat deur die Internasionale Rugbyraad (IRR) aangebied word en die derde in die Noordelike Halfrond. Frankryk se bod om die toernooi aan te bied is in 2003 bo Engeland s’n verkies.
7 September – 20 Oktober
20 (91 kwalifiseer)
2 263 223 (gem. 47 150 per wedstryd)
296 (gemiddeld 6.17 per wedstryd)
Percy Montgomery (105)
Bryan Habana (8)
Die Webb Ellis-beker waarom meegeding is
Ses-en-tagtig nasies het deelgeneem aan die streekskwalifiserende rondtes wat in 2004 begin het. Die agt kwarteindfinaliste van die Rugbywêreldbeker 2003 het outomaties gekwalifiseer. Twaalf ander lande het by hulle aangesluit vir die poelfase van die kompetisie. Die nasionale rugbyspan van Portugal het vir die eerste keer aan ’n rugbywêreldbekertoernooi deelgeneem.
Twintig nasies het oor 44 dae in 48 wedstryde gespeel. Twee-en-veertig wedstryde is in tien stede in Frankryk gespeel, vier in Cardiff, Wallis, en twee in Edinburg, Skotland. Frankryk het voorheen tydens die Rugbywêreldbeker 1991 en Rugbywêreldbeker 1999 as medegasheer opgetree; albei toernooie is saam met die ander destydse Vyfnasies Engeland, Ierland, Skotland en Wallis aangebied.
Die Rugbywêreldbeker 2007 het begin met ’n wedstryd tussen die gasheer Frankryk en Argentinië op 7 September by die Stade de France in Saint-Denis buite Parys. Die Argentyne het verras deur die gasheer te klop, ’n prestasie wat hulle later sou herhaal toe hulle die bronsmedalje gewen het deur Frankryk op 19 Oktober vir ’n tweede keer te klop. Op 20 Oktober 2007 is die eindstryd ook by die Stade de France gespeel. Suid-Afrika se Springbokke het Engeland met 15 punte teen 6 verslaan wat die land sy tweede Rugbywêreldbekertitel ná 1995 besorg het. Die telling, waarin geen drieë gedruk is nie, is behaal met vier strafskoppe deur Percy Montgomery en een deur François Steyn, teenoor die twee van Engeland se Jonny Wilkinson. Namibië is ná vier nederlae reeds in die poelfase uitgeskakel.
4.4 2007-effek op 2011-kwalifisering
5 Kaartjies en borgskappe
7.1.1 Poel A
7.1.2 Poel B
7.1.3 Poel C
7.1.4 Poel D
7.2.3 Klein finale (vir die derde plek)
8 Finale puntestand
Die Stade de France-stadion kort nadat die eindstryd van die Rugbywêreldbeker 2007 gespeel is
Die Eiffeltoring in Parys wat met ’n reuse rugbybal versier is vir die Rugbywêreldbeker 2007
Engeland het in September 2001 aangekondig dat die nasie van plan was om ’n alleenbod vir die aanbieding van die toernooi te loods, sonder die hulp van ander tuisunies. Beide die 1991 en Rugbywêreldbeker 1999 is oor al die tuisunies aangebied met Engeland en Wallis wat onderskeidelik die hoofgashere was. ’n Woordvoerder vir die Engelse Rugbyvoetbalunie (RFU) het verklaar: "Ons is heel gemaklik om dit op ons eie aan te bied. Ons het al die hulpbronne om ’n baie goeie taak te verrig." Frankryk het ook aansoek gedoen om die toernooi alleen aan te bied.
’n Mate van onsekerheid het ontstaan toe beide Engeland en Frankryk uitgenooi is om hulle planne weereens in te dien. Die Internasionale Rugbyraad (IRR) het verklaar dat beide lande aan die voorwaardes van die tenderdokumente in een bod moes voldoen, maar dat ’n tweede opsie alternatiewe idees kon aanbied. Die IRR het verklaar dat "Engeland se oorspronklike voorstel drie planne vir die aanbied van die toernooi gehad het, met ’n tradisionele, nuwe en hibriede formaat wat almal aangebied is. Die Franse bod het, terwyl dit in ander opsigte voldoen het aan die tenderdokument, nie binne een van die 'vensters' geval waarin die IRR ’n toernooi wou aanbied nie". As gevolg hiervan het die IRR beide lande aanbeveel om hulle aanbiedinge weer in te dien, waarvan een aan die tenderdokumente moes voldoen en die ander alternatiewe skemas kon aanbied. Die IRR wou die toernooi van Oktober tot November, of Junie tot Julie hou, terwyl Frankryk se voorstel van September tot Oktober geskeduleer was. Een van Engeland se aanbiedings het die toernooi van 20 nasies (wat tesame met ’n 32-span 'Wêreldnasiesbeker' sou loop) tot 16 verminder en ’n ander het die struktuur van die kwalifiserende kompetisie verander, terwyl nog een voldoen het aan al die tenderbepalings. Tydens die aankondiging in November is Engeland en Frankryk tot 15 Januarie gegun om hulle aanbiedinge oor in te dien.
In April 2003 is aangekondig dat Frankryk die reg verkry het om die toernooi aan te bied. Die IRR het 18–3 ten gunste van Frankryk gestem. Daar was altesaam 21 stemme by die vergadering met Engeland, Skotland, Wallis, Ierland, Frankryk, Australië, Suid-Afrika en Nieu-Seeland wat elk twee stemme gehad het en die Internasionale Amateurrugbyfederasie, Kanada, Argentinië, Japan en Italië wat elk een stem gehad het. Die toernooi is geskuif na die voorgestelde September-Oktober datums, terwyl die toernooistruktuur dieselfde gebly het. Daar is ook aangekondig dat tien Franse stede die wedstryde sou aanbied met die eindstryd by die Stade de France in Saint-Denis buite Parys. Frankryk se eerste minister, Jean-Pierre Raffarin, het verklaar dat "dié besluit illustreer die kwaliteit van ons land en die vermoë om groot sportgeleenthede aan te bied... Hierdie Wêreldbeker sal ’n geleentheid wees om die streke van Frankryk, waar die wonderlike sport rugby diep wortels het, te vertoon."
Nasies wat in die kwalifiseringkompetisie deelgeneem het en die wat outomaties gekwalifiseer het; altesaam 90 nasies het deelgeneem.
Die agt kwarteindstrydfinaliste van die Rugbywêreldbeker 2003 – Australië, Engeland, Frankryk, Ierland, Nieu-Seeland, Skotland, Suid-Afrika en Wallis – het almal outomaties gekwalifiseer terwyl die res van die spanne moes kwalifiseer tydens ’n reeks kompetisies wat regoor die wêreld gehou is. Tien van die twintig posisies wat in die toernooi beskikbaar was is gevul deur streekskwalifiseerders, terwyl die oorblywende twee posisies deur heruitdunning gevul is. Die kwalifiseringtoernooi is in vyf streekspoele verdeel: Afrika, Amerikas, Asië, Europa en Oseanië. As die outomatiese klassifiseerders getel word, het meer as 90 nasies in aanmerking gekom vir kwalifisering vir die finale toernooi in Frankryk.
In Julie 2005 is Samoa en Fidji bevestig as kwalifiseerders van Oseanië, as onderskeidelik Oseanië 1 en 2. In Julie van die volgende jaar het Argentinië as Amerikas 1 gekwalifiseer toe hulle Uruguay 26–0 in Buenos Aires verslaan het. Amerikas 2 is in Augustus gevul toe Kanada die VSA 56–7 in Newfoundland geklop het. Die VSA het egter later daarin geslaag om as Amerikas 3 te kwalifiseer nadat die span Uruguay gemaklik in twee seksies in die begin van Oktober verslaan het. In daardie maand het Italië as Europa 1 gekwalifiseer toe hulle Rusland 67–7 in Moskou geklop het om eerste plek in die land se kwalifiseringpoel te behaal; Roemenië het Spanje 43–20 in Madrid geklop en daarmee ook vir die Rugbywêreldbeker 2007 gekwalifiseer as Europa 2.
Namibië het vir hulle derde agtereenvolgende Wêreldbeker gekwalifiseer toe die span Marokko oor twee seksies in November geklop het. In laat-2006 is aangekondig dat die IRR Colombo onttrek het as die ligging vir die finale Asiatiese kwalifiseringstoernooi as gevolg van veiligheidsprobleme. Japan het die enigste Asiatiese toekenning gewen nadat die toernooi na Hongkong geskuif is. Georgië was 14 punte beter as Portugal oor twee seksies om die laaste Europese plek in te neem. Tonga het deur heruitdunning gekwalifiseer nadat die span Korea geklop het.
Die finale plek in Poel C het na Portugal gegaan nadat die span Uruguay gemiddeld 24–23 geklop het. Portugal, wat Uruguay vervang het, se kwalifisering was die enigste verandering in die 20-span lys van die Rugbywêreldbeker 2003. Portugal is ook die enigste geheel-en-al amateurspan wat gekwalifiseer het.
Australië Outomaties Sesde 2003 Kampioen (1991, 1999) B
Engeland Sesde 2003 Kampioen (2003) A
Frankryk Sesde 2003 Naaswenner (1987, 1999) D
Ierland Sesde 2003 Kwarteindrondte (1987, 1991, 1995, 2003) D
Nieu-Seeland Sesde 2003 Kampioen (1987) C
Skotland Sesde 2003 Vierde plek (1991) C
Suid-Afrika Vierde 2003 Kampioen (1995) A
Wallis Sesde 2003 Derde plek (1987) B
Argentinië Kwalifiseringsrondte Sesde 2003 Kwarteindrondte (1999) D
Fidji Vyfde 2003 Kwarteindrondte (1987) B
Georgië Tweede 2003 Poelfase (2003) D
Italië Sesde 2003 Poelfase (1987, 1991, 1995, 1999, 2003) C
Japan Sesde 2003 Poelfase (1987, 1991, 1995, 1999, 2003) B
Kanada Sesde 2003 Kwarteindrondte (1991) B
Namibië Derde 2003 Poelfase (1999, 2003) D
Portugal Eerste – Debuut C
Roemenië Sesde 2003 Poelfase (1987, 1991, 1995, 1999, 2003) C
Samoa Vyfde 2003 Kwarteindrondte (1991, 1995) A
Tonga Vyfde 2003 Poelfase (1987, 1995, 1999, 2003) A
Verenigde State Vyfde 2003 Poelfase (1987, 1991, 1999, 2003) A
Die Rugbywêreldbeker 2007 is deur Frankryk aangebied, met van die wedstryde wat in Edinburg en Cardiff gespeel is
Verbyvlug oor die Stade de France tydens die openingseremonie van die Rugbywêreldbeker 2007
Nagtelike foto van die Eiffeltoring tydens die Rugbywêreldbeker 2007
Frankryk het die reg om die Rugbywêreldbeker 2007 aan te bied in 2003 verkry en het vervolgens aangekondig dat vier wedstryde in Wallis, by Cardiff se 74 500 Millennium-stadion, gehou sal word (twee Poel B-wedstryde waarby die Walliese span betrokke was, die wedstryd tussen Fidji en Kanada, en ’n kwarteindstryd). Ierland sou wedstryde in Dublin by Lansdowne Road aangebied het, maar as gevolg van skeduleringskonflikte met die herkonstruksie van die stadion het die land besluit om nie deel te neem aan die aanbieding van die Rugbywêreldbeker 2007 nie.
Twee Poel C-wedstryde is by Edinburg se Murrayfield-stadion gehou. Omstredenheid het in laat-2004 ontstaan toe mediaberigte gespekuleer het dat die Skotse Rugbyunie van die wedstryde wou verkoop. Die gerug het byna ’n jaar later weer die rondte gedoen, wat die SRU gedwing het om ’n uitspraak oor die aangeleentheid te maak. Indien Skotland sou onttrek, het Wallis belangstelling getoon in die oorname van Skotland se toegewysde wedstryde. Daar is in April 2006 bevestig dat Skotland tog die wedstryde sou aanbied. Die Rugbywêreldbeker 2007 het heelwat meer toeskouerkapasiteit as wat die geval in die Rugbywêreldbeker 2003 was: die kleinste stadion vir die 2007-toernooi het sitplek vir 33 900 toeskouers. Die Franse stadions is dieselfde as die wat vir die FIFA Sokker-Wêreldbekertoernooi in 1998 gebruik is. 6 000 vrywilligers het geholpe om die kompetisie te organiseer. Organiseerders en vrywilligers het op 18 Maart 2007 by die Paryse Disneyland-oord vergader om die begin van die rugbyfeesvieringe te gedenk. Lede van die seëvierende 2007-Franse Sesnasieskampioenspan was ook teenwoordig.
Alhoewel die Rugbywêreldbeker 2007 die eerste was wat hoofsaaklik deur Frankryk aangebied is, is ’n aantal wedstryde in die 1991 en 1999-toernooie, wat onderskeidelik hoofsaaklik deur Engeland en Wallis aangebied is, in Frankryk gespeel. Poel D (wat Frankryk insluit) is oral in Frankryk gehou, insluitend in Béziers, Bayonne, Grenoble, Toulouse, Brive en Agen. Parc des Princes en Stadium Lille Métropole het ook elkeen ’n kwarteindwedstryd aangebied. Op soortgelyke wyse is Poel C-wedstryde in 1999 oral in Frankryk gehou in Béziers, Bordeaux en Toulouse. ’n Tweede-rondte-wedstryd is gehou by Stade Félix-Bollaert en ’n kwarteindstryd is by die Stade de France gehou, beide 2007-stadions.
Stade de France Millennium Murrayfield Stade Vélodrome
48°55′28″N 2°21′36″O﻿ / ﻿48.92444°N 2.36000°O﻿ / 48.92444; 2.36000﻿ (Stade de France) 51°28′41″N 3°10′57″W﻿ / ﻿51.47806°N 3.18250°W﻿ / 51.47806; -3.18250﻿ (Millennium-stadion) 55°56′32″N 3°14′27″W﻿ / ﻿55.94222°N 3.24083°W﻿ / 55.94222; -3.24083﻿ (Murrayfield-stadion) 43°16′11″N 5°23′45″O﻿ / ﻿43.26972°N 5.39583°O﻿ / 43.26972; 5.39583﻿ (Stade Vélodrome)
Kapasiteit: 80 000 Kapasiteit: 74 500 Kapasiteit: 67 144 Kapasiteit: 59 500
Parc des Princes Stade Félix-Bollaert Stade de Gerland Stade de la Beaujoire
48°50′29″N 2°15′11″O﻿ / ﻿48.84139°N 2.25306°O﻿ / 48.84139; 2.25306﻿ (Parc des Princes) 50°25′58″N 2°48′54″O﻿ / ﻿50.43278°N 2.81500°O﻿ / 50.43278; 2.81500﻿ (Stade Félix-Bollaert) 45°43′26″N 4°49′56″O﻿ / ﻿45.72389°N 4.83222°O﻿ / 45.72389; 4.83222﻿ (Stade de Gerland) 47°15′20.27″N 1°31′31.35″W﻿ / ﻿47.2556306°N 1.5253750°W﻿ / 47.2556306; -1.5253750﻿ (Stade de la Beaujoire)
Kapasiteit: 47 870 Kapasiteit: 41 400 Kapasiteit: 41 100 Kapasiteit: 38 100
Stadium de Toulouse Stade Geoffroy-Guichard Stade Chaban-Delmas Stade de la Mosson
43°34′59″N 1°26′3″O﻿ / ﻿43.58306°N 1.43417°O﻿ / 43.58306; 1.43417﻿ (Stadium de Toulouse) 45°27′39″N 4°23′25″O﻿ / ﻿45.46083°N 4.39028°O﻿ / 45.46083; 4.39028﻿ (Stade Geoffroy-Guichard) 44°49′45″N 0°35′52″W﻿ / ﻿44.82917°N 0.59778°W﻿ / 44.82917; -0.59778﻿ (Stade Chaban-Delmas) 43°37′20″N 3°48′43″O﻿ / ﻿43.62222°N 3.81194°O﻿ / 43.62222; 3.81194﻿ (Stade de la Mosson)
Kapasiteit: 35 700 Kapasiteit: 35 650 Kapasiteit: 34 440 Kapasiteit: 33 900
Plek in Skotland
Plekke in Frankryk
Plek in Wallis
Die Rugbywêreldbeker 2007 is oor 44 dae tussen 20 verskillende nasies, oor 48 wedstryde gespeel. Dit het op 7 September 2007 by die Stade de France met ’n wedstryd tussen die gasheer, Frankryk, en Argentinië afgeskop. Die toernooi het geëindig by dieselfde stadion op 20 Oktober met die eindstryd tussen Engeland en Suid-Afrika, waartydens die Springbokke die Webb Ellis-beker ingepalm het.
Elke land mag 30 spelers vir die toernooi kies. Die spanne moes teen 14 Augustus 2007 aan die Internasionale Rugbyraad voorgelê word. Nadat die span voorgelê is kan ’n beseerde speler vervang word, maar so ’n speler sal nie toegelaat word om weer by die span aan te sluit nie.
Openingseremonie in die Stade de France
Franse ondersteuners by die openingseremonie
Synergie, die amptelike rugbybal van die Rugbywêreldbeker 2007
Soos in die Rugbywêreldbeker 2003 is die 20 nasies wat vir die Rugbywêreldbeker 2007 gekwalifiseer het, in vier poele verdeel. Die poele is verdeel van Poel A tot Poel D en elke poel het uit vyf spanne bestaan. Elke poel het een semifinalis en een kwarteindfinalis (outomatiese kwalifiseerders) van die Rugbywêreldbeker 2003, met die ander drie plekke wat deur die kwalifiseringstelsel gevul is. Elke nasie het een keer teen elke ander span in hulle poel gespeel: elke nasie het dus vier wedstryde in die poelfase gespeel.
Klassifisering binne elke poel was gegrond op die volgende puntestelsel:
Vier wedstrydpunte vir ’n oorwinning;
Twee vir ’n gelykop;
geen vir ’n nederlaag;
Een bonuspunt vir die druk van vier of meer drieë, of ’n nederlaag met sewe punte of minder.
Bonuspunte wat bydra tot spanne se kumulatiewe wedstrydpuntetelling is in elkeen van die volgende omstandighede (een wedstrydpunt vir elke geval) toegeken:
’n span druk vier of meer drieë (ongeag van die wedstryduitslag);
’n span verloor met sewe (’n verdoelde drie) of minder.
Aan die einde van die poelfase is die spanne gerangskik van die eerste na die vyfde posisie, gegrond op versamelde wedstrydpunte, met die twee top spanne wat na die kwarteindrondte deurgedring het. As twee of meer spanne ewe veel punte behaal, word ’n kriteriastelsel van gebruik om te bepaal watter span ’n hoër rang het. Die kriteriastelsel berus op ’n gedetailleerde analise van die wedstryde waaraan die spanne deelgeneem het. As geen uitslag met die stelsel bereik kan word nie word die span wat die hoër rang op die amptelike ranglys van die IRR het (soos gepubliseer op 1 Oktober 2007) die hoër rang toegeken.
Van die begin van dié fase af het die toernooi ’n uitklopformaat aangeneem wat uit agt wedstryde bestaan het: vier kwarteindrondtewedstryde, twee halfeirondtewedstryde, ’n derde-plek-wedstryd en die eindstryd.
Die wenner en naaswenner van elk van die poele het na die uitklopfase deurgedring. Poelwenners het teen naaswenners in ander poele in die kwarteindstrydwedstryde gespeel, byvoorbeeld: die wenner van Poel A speel teen die naaswenner van Poel B en die wenner van Poel B speel teen die naaswenner van Poel A. Spanne van dieselfde poel sou dus eers weer in óf die klein finale óf die eindstryd kon ontmoet het.
Elke wedstryd in die uitklopstadium moes met ’n oorwinning vir een van die spanne eindig. As daar na tagtig minute van gewone spel ’n gelykopuitslag is, word daar verder gespeel om te bepaal wie die wenner is. Aanvanklik word daar twee periodes van ekstra tyd gespeel, 10 minute in elke rigting: as daar dan steeds geen wenner is nie word daar vir tien minute gespeel in ’n uitklop-formaat, waar die eerste span wat daarin slaag om punte te behaal, wen. As daar steeds nie ’n wenner is na 110 minute nie word die wenner bepaal deur ’n stelskopkompetisie.
2007-effek op 2011-kwalifiseringWysig
Anders as tydens die Rugbywêreldbeker 2003 het die top drie spanne in elke poel outomaties vir die Rugbywêreldbeker 2011 in Nieu-Seeland kwalifiseer: voorheen het slegs die agt kwarteindfinalsite outomaties vir die volgende toernooi gekwalifiseer. Die vier semifinaliste, saam met die volgende gasheer Nieu-Seeland, is gekeur vir die 2011-toernooi. Hulle is: Argentinië, Australië, Engeland, Fidji, Frankryk, Ierland, Italië, Nieu-Seeland, Skotland, Suid-Afrika, Tonga en Wallis.
Kaartjies en borgskappeWysig
Amptelike 2007 Rugbywêreldbeker-winkel
Kaartjies vir die Rugbywêreldbeker 2007 is in drie fases verdeel. Die eerste-fase-kaartjies is in November 2005 vrygestel toe lede van die Europese rugbygemeenskap (bv. amptenare, spelers, ens.) die geleentheid gebied is om verskeie kaartjiepakkette aan te skaf. Na die oopstel van die tweede fase van die kaartjieskema is meer as 100 000 kaartjies binne tien ure verkoop. Aan die begin van 2006 is daar aangekondig dat daar reeds 800 000 van die 2,4 miljoen kaartjies verkoop is en op 6 September 2006 is die eenmiljoenste kaartjie verkoop. Die oorblywende kaartjies is tydens die derde fase in November 2006 vrygestel: dié kaartjies was individuele kaartjies en kaartjies na die kwarteindstryd wat gelei het tot 'ongekende aanvraag'.
In Junie 2007 is daar aangekondig dat van die 2,4 miljoen kaartjies wat te koop aangebied is reeds 2 miljoen verkoop is.
Die Wêreldwye Vennote van die toernooi was Société Générale, GMF, Électricité de France, Peugeot, Visa en SNCF, en die amptelike borge sluit in Heineken, Vediorbis, Capgemini, Orange, Toshiba en Emirates. Gilbert het die rugbyballe vir die toernooi verskaf en die Gilbert Synergie wedstrydbal is deurgaans in die toernooi gebruik. Dit sit Gilbert se betrokkenheid by Rugbywêreldbeker voort nadat die maatskappy die Barbarian- (1995), Revolution- (1999) en Xact-balle (2003) vir vorige toernooie verskaf het. Saam met Gilbert was die amptelike verskaffers Adidas, Coca-Cola en Clifford Chance.
’n Paneel van 12 skeidsregters en 13 lynregters is vir die poelfase ingespan. Vir die uitklopstadium het die 12 skeidsregters as skeidsregters, lynregters en televisiewedstrydamptenare opgetree.
Wayne Barnes (Engeland)
Stuart Dickinson (Australië)
Paul Honiss (Nieu-Seeland)
Marius Jonker (Suid-Afrika)
Joël Jutge (Frankryk)
Jonathan Kaplan (Suid-Afrika)
Alan Lewis (Ierland)
Nigel Owens (Wallis)
Alain Rolland (Ierland)
Tony Spreadbury (Engeland)
Steve Walsh (Nieu-Seeland)
Chris White (Engeland)
Christophe Berdos (Frankryk)
Lyndon Bray (Nieu-Seeland)
Malcolm Changleng (Skotland)
Federico Cuesta (Argentinië)
Carlo Damasco (Italië)
Kelvin Deaker (Nieu-Seeland)
Craig Joubert (Suid-Afrika)
Bryce Lawrence (Nieu-Seeland)
Mark Lawrence (Suid-Afrika)
Paul Marks (Australië)
Simon McDowell (Ierland)
Dave Pearson (Engeland)
Hugh Watkins (Wallis)
Die Samoaanse Siva Tau
Suid-Afrika nadat hulle Engeland met 36–0 geklop het
Suid-Afrika 4 4 0 0 24 189 47 +142 3 19
Engeland 4 3 0 1 11 108 88 +20 2 14
Tonga 4 2 0 2 9 89 96 -7 1 9
Samoa 4 1 0 3 5 69 143 -74 1 5
Verenigde State 4 0 0 4 7 61 142 -81 1 1
8 September 2007 Engeland
Verenigde State Stade Félix-Bollaert, Lens
18:00 (MEST) Drieë: Jason Robinson, Olly Barkley, Tom Rees
Doelskoppe: Olly Barkley (2)
Strafdoele: Olly Barkley (3) Verslag Drie: Matekitonga Moeakiola
Doelskop: Mike Hercus
Strafdoel: Mike Hercus Bywoning: 36 755
Skeidsregter: Jonathan Kaplan (RSA)
Speler van die wedstryd: Olly Barkley (ENG)
Henry Bloomfield, Mate Moeakiola en Taku Ngwenya (almal VSA) het hul toetsdebuut gemaak.
9 September 2007 Suid-Afrika
Samoa Parc des Princes, Parys
16:00 (MEST) Drieë: Bryan Habana (4), Percy Montgomery (2), Jaque Fourie, JP Pietersen
Doelskoppe: Percy Montgomery (5)
Strafdoele: Percy Montgomery (3) Verslag Drie: Gavin Williams
Doelskop: Gavin Williams Bywoning: 44 859
Skeidsregter: Paul Honiss (NZL)
Speler van die wedstryd: Percy Montgomery (RSA)
12 September 2007 Verenigde State
Tonga Stade de la Mosson, Montpellier
14:00 (MEST) Drieë: Mike MacDonald, Louis Stanfill
Strafdoel: Mike Hercus Verslag Drieë: Finau Maka, Joseph Vaka, Viliami Vaki
Doelskoppe: Pierre Hola (2)
Strafdoele: Pierre Hola (2) Bywoning: 25 214
Speler van die wedstryd: Mike MacDonald (VSA)
Finau Maka (TGA) het sy toetsdebuut gemaak.
14 September 2007 Engeland
Suid-Afrika Stade de France, Saint-Denis
21:00 (MEST) Verslag Drieë: Juan Smith, JP Pietersen (2)
Doelskoppe: Percy Montgomery (3)
Strafdoele: François Steyn, Percy Montgomery (4) Bywoning: 77 523
Skeidsregter: Joël Jutge (FRA)
Speler van die wedstryd: Fourie du Preez (RSA)
Percy Montgomery egaliseer Joost van der Westhuizen se vorige rekord van 89 toetswedstryde vir die Springbokke.
Dit is die eerste rugbywêreldbekerwedstryd sonder Engelse punte; dit is ook die eerste keer wat die verdedigende kampioen nie punte kon aanteken nie. Dit is net die vyfde keer wat ’n rugbyspan tydens ’n rugbywêreldbekerwedstryd nie punte kon aanteken nie, ná Kanada, Spanje, Namibië en Roemenië; Skotland sal later tydens die toernooi nog volg.
16 September 2007 Samoa
16:00 (MEST) Strafdoele: Gavin Williams (5) Verslag Drie: Epi Taione
Doelskop: Pierre Hola
Strafdoele: Pierre Hola (4) Bywoning: 24 128
Speler van die wedstryd: Finau Maka (TGA)
Enele Taufa (TGA) het sy toetsdebuut gemaak.
22 September 2007 Suid-Afrika
Tonga Stade Félix-Bollaert, Lens
14:00 (MEST) Drieë: Ruan Pienaar (2), Juan Smith, Bobby Skinstad
Doelskoppe: Andre Pretorius, Percy Montgomery
Strafdoele: François Steyn, Percy Montgomery Verslag Drieë: Kisi Pulu, Sukanaivalu Hufanga, Viliami Vaki
Strafdoele: Pierre Hola (2) Bywoning: 40 069
Skeidsregter: Wayne Barnes (ENG)
Percy Montgomery speel in sy 90ste toetswedstryd, en oortref Joost van der Westhuizen se vorige rekord van 89 wedstryde vir die Springbokke.
22 September 2007 Engeland
Samoa Stade de la Beaujoire, Nantes
16:00 (MEST) Drieë: Martin Corry (2), Paul Sackey (2)
Doelskoppe: Jonny Wilkinson (3)
Strafdoele: Jonny Wilkinson (4)
Skepdoele: Jonny Wilkinson (2) Verslag Drie: Junior Polu
Doelskop: Loki Crichton
Strafdoele: Loki Crichton (5) Bywoning: 37 022
Skeidsregter: Alan Lewis (IRL)
Speler van die wedstryd: Loki Crichton (SAM)
26 September 2007 Samoa
Verenigde State Stade Geoffroy-Guichard, Saint-Étienne
20:00 (MEST) Drieë: Lome Fa'atau, Alesana Tuilagi, Kane Thompson
Doelskoppe: Loki Crichton (2)
Strafdoele: Loki Crichton (2) Verslag Drieë: Takudzwa Ngwenya, Louis Stanfill
Strafdoele: Mike Hercus (3) Bywoning: 34 134
Speler van die wedstryd: Eliota Fuimaono-Sapolu (SAM)
Silao Vaisola Sefo (SAM) het sy toetsdebuut gemaak.
28 September 2007 Engeland
Tonga Parc des Princes, Parys
21:00 (MEST) Drieë: Paul Sackey (2), Mathew Tait, Andy Farrell
Doelskoppe: Jonny Wilkinson (2)
Strafdoele: Jonny Wilkinson (2)
Skepdoele: Jonny Wilkinson (2) Verslag Drieë: Sukanaivalu Hufanga, Hale T Pole
Strafdoele: Pierre Hola (2) Bywoning: 45 085
Skeidsregter: Alain Rolland (IRL)
Speler van die wedstryd: Paul Sackey (ENG)
30 September 2007 Suid-Afrika
Verenigde State Stade de la Mosson, Montpellier
20:00 (MEST) Drieë: Schalk Burger, François Steyn, Bryan Habana (2), CJ van der Linde, Fourie du Preez, Jaque Fourie (2), Juan Smith
Doelskoppe: Percy Montgomery (6), Butch James (2)
Strafdoel: Percy Montgomery Verslag Drieë: Takudzwa Ngwenya, Chris Wyles
Strafdoel: Mike Hercus Bywoning: 30 485
Skeidsregter: Tony Spreadbury (ENG)
Speler van die wedstryd: Schalk Burger (RSA)
Thretton Palamo en Mike Petri (albei VSA) het hul toetsdebuut gemaak.
Takudzwa Ngwenya (RSA) se drie, wat hy vanaf sy eie helfte deur op sy spanmaat Bryan Habana te vervals en verby hom te hardloop, aangeteken het, is deur die Internasionale Rugbyspelersvereniging as die drie van die jaar in internasionale rugby benoem, ’n toekenning wat deur die IRR nog in 2007 oorhandig is.
Thretton Palamo (VSA) word op 19 jaar en 8 dae die jongste rugbyspeler nog wat tydens ’n rugbywêreldbekerwedstryd verskyn. Die vorige rekordhouer was Federico Méndez (ARG) op 19 jaar en 54 dae tydens die Rugbywêreldbeker 1991.
Wallis teen Kanada
Australië tydens hul 91–3-oorwinning oor Japan
Australië 4 4 0 0 30 215 41 +174 4 20
Fidji 4 3 0 1 14 114 136 –22 3 15
Wallis 4 2 0 2 23 168 105 +63 4 12
Japan 4 0 1 3 7 64 210 -146 1 3
Kanada 4 0 1 3 6 51 120 -69 0 2
8 September 2007 Australië
Japan Stade de Gerland, Lyon
15:45 (MEST) Drieë: Nathan Sharpe, Rocky Elsom (3), Adam Ashley-Cooper, Chris Latham (2), Berrick Barnes (2), Drew Mitchell (2), George Smith, Adam Freier
Doelskoppe: Stirling Mortlock (7), Matt Giteau (3)
Strafdoele: Olly Barkley (3) Verslag Strafdoel: Kosei Ono Bywoning: 40 043
Speler van die wedstryd: Rocky Elsom (AUS)
Berrick Barnes (AUS) het sy toetsdebuut gemaak.
Die Australiese beginspan was die mees ervare beginspan in die sportgeskiedenis, volgens totale aantal internasionale toetse. Die Wallabies se beginspan het tydens die afskop oor 798 toetswedstryde se ervaring beskik.
9 September 2007 Wallis
Kanada Stade de la Beaujoire, Nantes
14:00 (MEST) Drieë: Sonny Parker, Alun Wyn Jones, Shane Williams (2), Colin Charvis
Doelskoppe: Stephen Jones (4)
Strafdoele: James Hook (3) Verslag Drieë: Jamie Cudmore, Craig Culpan, Morgan Williams
Doelskop: James Pritchard Bywoning: 36 939
Speler van die wedstryd: Morgan Williams (CAN)
12 September 2007 Japan
Fidji Stadium Municipal, Toulouse
18:00 (MEST) Drieë: Luke Thompson (2), Tomokazu Soma
Doelskoppe: Shotaro Onishi (2)
Strafdoele: Shotaro Onishi (4) Verslag Drieë: Akapusi Qera (2), Seru Rabeni, Kele Leawere
Doelskoppe: Nicky Little (3)
Strafdoele: Nicky Little (3) Bywoning: 34 995
Skeidsregter: Marius Jonker (RSA)
Speler van die wedstryd: Akapusi Qera (FIJ)
15 September 2007 Wallis
Australië Millennium, Cardiff, Wallis
14:00 (BST) Drieë: Jonathan Thomas, Shane Williams
Doelskoppe: James Hook (2)
Strafdoele: Stephen Jones, James Hook Verslag Drieë: Matt Giteau, Stirling Mortlock, Chris Latham (2)
Doelskoppe: Stirling Mortlock (2), Matt Giteau
Strafdoele: Stirling Mortlock
Skepdoel: Berrick Barnes Bywoning: 71 022
Skeidsregter: Steve Walsh (NZL)
Speler van die wedstryd: Chris Latham (AUS)
16 September 2007 Fidji
Kanada Millennium, Cardiff, Wallis
13:00 (BST) Drieë: Kele Leawere, Kameli Ratuvou (2), Vilimoni Delasau
Strafdoel: Nicky Little Verslag Drie: Ryan Smith
Doelskop: James Pritchard
Strafdoele: James Pritchard (3) Bywoning: 21 125
Speler van die wedstryd: Kameli Ratuvou (FIJ)
20 September 2007 Wallis
Japan Millennium, Cardiff, Wallis
20:00 (BST) Drieë: Alun Wyn Jones, James Hook, T. Rhys Thomas, Kevin Morgan, Mike Phillips, Shane Williams (2), Dafydd James, Gareth Cooper, Martyn Williams (2)
Doelskoppe: Stephen Jones (5), Ceri Sweeney (2)
Strafdoel: Stephen Jones Verslag Drieë: Kosuke Endo, Hirotoki Onozawa
Doelskop: Bryce Robins
Strafdoele: Shotaro Onishi (2) Bywoning: 42 558
Speler van die wedstryd: Michael Phillips (WAL)
Chul-Won Kim (JPN) het sy toetsdebuut gemaak.
23 September 2007 Australië
Fidji Stade de la Mosson, Montpellier
14:30 (MEST) Drieë: Matt Giteau (2), Drew Mitchell (3), Adam Ashley-Cooper, Stephen Hoiles
Strafdoele: Matt Giteau (3)
Skepdoel: Berrick Barnes Verslag Drieë: Isoa Neivua, Aca Ratuva
Doelskop: Seremaia Bai Bywoning: 32 232
Speler van die wedstryd: Matt Giteau (AUS)
Jone Daunivucu (FIJ) het sy toetsdebuut gemaak.
25 September 2007 Kanada
Japan Stade Chaban-Delmas, Bordeaux
18:00 (MEST) Drieë: Pat Riordan, DTH van der Merwe
Doelskop: James Pritchard Verslag Drieë: Kosuke Endo, Koji Taira
Doelskop: Shotaro Onishi Bywoning: 33 810
29 September 2007 Australië
Kanada Stade Chaban-Delmas, Bordeaux
15:00 (MEST) Drieë: Al Baxter, Adam Freier, George Smith, Drew Mitchell (2), Chris Latham
Doelskoppe: Cameron Shepherd (2)
Strafdoel: Julian Huxley Verslag Strafdoele: James Pritchard (2) Bywoning: 33 805
Skeidsregter: Chris White (ENG)
Speler van die wedstryd: Hugh McMeniman (AUS)
Nick Trenkel (CAN) het sy toetsdebuut gemaak.
29 September 2007 Wallis
Fidji Stade de la Beaujoire, Nantes
17:00 (MEST) Drieë: Alix Popham, Shane Williams, Gareth Thomas, Mark Jones, Martyn Williams
Doelskoppe: James Hook, Stephen Jones (2)
Strafdoel: Stephen Jones Verslag Drieë: Akapusi Qera, Vilimoni Delasau, Kele Leawere, Graham Dewes
Strafdoele: Nicky Little (4) Bywoning: 37 080
Speler van die wedstryd: Shane Williams (WAL)
Skotland klop	Roemenië met 42–0 tuis
Nieu-Seeland 4 4 0 0 46 309 35 +274 4 20
Skotland 4 3 0 1 14 116 66 +50 2 14
Italië 4 2 0 2 8 85 117 –32 1 9
Roemenië 4 1 0 3 5 40 161 -121 1 5
Portugal 4 0 0 4 4 38 209 -171 1 1
8 September 2007 Nieu-Seeland
Italië Stade Vélodrome, Marseille
13:45 (MEST) Drieë: Richie McCaw (2), Doug Howlett (3), Mils Muliaina, Sitiveni Sivivatu (2), Chris Jack, Jerry Collins (2)
Doelskoppe: Daniel Carter (7), Luke McAlister (2)
Strafdoel: Daniel Carter Verslag Drieë: Marko Stanojevic, Mirco Bergamasco
Doelskoppe: David Bortolussi, Roland de Marigny Bywoning: 58 612
Speler van die wedstryd: Richie McCaw (NZL)
Met sy drie drieë sluit Doug Howlett by Christian Cullen as Nieu-Seeland se beste driedrukker van alle tye met 46 drieë aan.
9 September 2007 Skotland
Portugal Stade Geoffroy-Guichard, Saint-Étienne
18:00 (MEST) Drieë: Rory Lamont (2), Scott Lawson, Rob Dewey, Dan Parks, Hugo Southwell, Kelly Brown, Ross Ford
Doelskoppe: Dan Parks (5), Chris Paterson (3) Verslag Drie: Pedro Carvalho
Doelskop: Duarte Cardoso Pinto
Strafdoel: Duarte Cardoso Pinto Bywoning: 34 162
Speler van die wedstryd: Vasco Uva (POR)
12 September 2007 Italië
Roemenië Stade Vélodrome, Marseille
20:00 (MEST) Drieë: Santiago Dellapè, Strafdrie
Doelskop: Ramiro Pez
Strafdoele: David Bortolussi, Ramiro Pez (3) Verslag Drieë: Alexandru Manta, Marius Tincu
Doelskop: Ionut Dimofte
Strafdoele: Ionut Dimofte (2) Bywoning: 44 241
Speler van die wedstryd: Ramiro Pez (ITA)
15 September 2007 Nieu-Seeland
Portugal Stade de Gerland, Lyon
13:00 (MEST) Drieë: Joe Rokocoko (2), Isaia Toeava, Ali Williams, Aaron Mauger (2), Jerry Collins, Chris Masoe, Andrew Hore, Brendon Leonard, Nick Evans, Andrew Ellis, Leon MacDonald, Conrad Smith (2), Carl Hayman
Doelskoppe: Nick Evans (14) Verslag Drie: Rui Cordeiro
Strafdoel: Duarte Cardoso Pinto
Skepdoel: Gonçalo Malheiro Bywoning: 40 729
Speler van die wedstryd: Jerry Collins (NZL)
18 September 2007 Skotland
Roemenië Murrayfield, Edinburg, Skotland
20:00 (BST) Drieë: Chris Paterson, Allister Hogg (3), Rory Lamont (2)
Doelskoppe: Chris Paterson (6) Verslag Bywoning: 31 222
Speler van die wedstryd: Allister Hogg (SCO)
Met ’n gehoor van 31 222 was dit die laagste bywoning in Poel C, ten spyte van ’n Skotse tuiswedstryd.
19 September 2007 Italië
Portugal Parc des Princes, Parys
20:00 (MEST) Drieë: Andrea Masi (2), Mauro Bergamasco
Doelskoppe: David Bortolussi (2)
Strafdoele: David Bortolussi (4) Verslag Drie: David Penalva Bywoning: 45 476
Speler van die wedstryd: José Pinto (POR)
23 September 2007 Skotland
Nieu-Seeland Murrayfield, Edinburg, Skotland
16:00 (BST) Verslag Drieë: Richie McCaw, Doug Howlett (2), Byron Kelleher, Ali Williams, Daniel Carter
Doelskoppe: Daniel Carter (2)
Strafdoele: Daniel Carter (2) Bywoning: 64 558
Speler van die wedstryd: Chris Masoe (NZL)
John Barclay en Alasdair Dickinson (albei SCO) het hul toetsdebuut gemaak.
Met sy twee drieë word Doug Howlett met 48 drieë Nieu-Seeland se beste driedrukker van alle tye.
25 September 2007 Roemenië
Portugal Stadium Municipal, Toulouse
20:00 (MEST) Drieë: Marius Tincu, Florin Corodeanu
Doelskoppe: Valentin Calafeteanu, Dănuţ Dumbrava Verslag Drie: Joaquim Ferreira
Strafdoel: Gonçalo Malheiro Bywoning: 35 532
Speler van die wedstryd: Diogo Coutinho (POR)
29 September 2007 Nieu-Seeland
Roemenië Stadium Municipal, Toulouse
13:00 (MEST) Drieë: Sitiveni Sivivatu (2), Chris Masoe, Joe Rokocoko (3), Nick Evans, Aaron Mauger, Isaia Toeava (2), Andrew Hore, Conrad Smith, Doug Howlett
Doelskoppe: Luke McAlister (4), Nick Evans (6)
Strafdoel: Julian Huxley Verslag Drie: Marius Tincu
Strafdoel: Florin Vlaicu Bywoning: 35 608
Speler van die wedstryd: Joe Rokocoko (NZL)
Stefan Ciuntu (ROM) het sy toetsdebuut gemaak.
29 September 2007 Skotland
Italië Stade Geoffroy-Guichard, Saint-Étienne
21:00 (MEST) Strafdoele: Chris Paterson (6) Verslag Drie: Alessandro Troncon
Doelskop: David Bortolussi
Strafdoele: David Bortolussi (3) Bywoning: 34 701
Speler van die wedstryd: Dan Parks (SCO)
Argentinië se openingswedstryd teen Frankryk
Argentinië 4 4 0 0 16 143 33 +110 2 18
Frankryk 4 3 0 1 24 188 37 +151 3 15
Ierland 4 2 0 2 9 64 82 –18 1 9
Georgië 4 1 0 3 5 50 111 -61 1 5
Namibië 4 0 0 4 3 30 212 -182 0 0
7 September 2007 Frankryk
Argentinië Stade de France, Saint-Denis
21:00 (MEST) Strafdoele: David Skrela (4) Verslag Drie: Ignacio Corleto
Strafdoele: Felipe Contepomi (4) Bywoning: 79 312
Speler van die wedstryd: Felipe Contepomi (ARG)
Dit is die derde agtereenvolgende openingswedstryd waar Argentinië teen die gasheer speel. In 1999 het die Pumas met 23–18 teen Wallis en in 2003 met 24–8 teen Australië verloor.
David Skrela (FRA) se drie punte van die strafdoel in die tweede helfte is die laagste aantal punte wat tydens een rugbywêreldbekerwedstrydhelfte aangeteken is.
Dit is die tweede agtereenvolgende rugbywêreldbekerwedstryd (ná die 2003-eindstryd) waartydens die wenner tydens die tweede helfte nie punte aangeteken het nie.
Dit is die vyfde oorwinning vir Argentinië in hul onlangse ses toetswedstryde teen Frankryk, wie in November 2006 met net een punt in hul enigste oorwinning gewen het.
Argentinië het die tweede span geword, ná Nieu-Seeland in 1991 op Twickenham teen Engeland, wat die gasheer in die openingswedstryd kon klop.
Dit is Frankryk se eerste verlies tydens ’n poelfase (afgesien van die 20–20-gelykop teen Skotland in 1987). Sedertdien spog net Nieu-Seeland met ’n 100%-wenrekord tydens die poelfase.
9 September 2007 Ierland
Namibië Stade Chaban-Delmas, Bordeaux
20:00 (MEST) Drieë: Brian O'Driscoll, Andrew Trimble, Simon Easterby, Strafdrie, Jerry Flannery
Doelskoppe: Ronan O'Gara (2)
Strafdoel: Ronan O'Gara Verslag Drieë: Jacques Nieuwenhuis, Piet van Zyl
Doelskoppe: Emile Wessels (2)
Strafdoel: Emile Wessels Bywoning: 33 945
Speler van die wedstryd: Ryan Witbooi (NAM)
Brian O'Driscoll oortref met sy 30ste drie die vorige rekord van sy spanmaat Denis Hickie en word die beste Ierse puntebehaler.
Dit is Namibië se beste uitslag tydens ’n rugbywêreldbekerwedstryd en oortref die 30-punte-oorwinning teen Roemenië tydens die 2003-toernooi.
11 September 2007 Argentinië
Georgië Stade de Gerland, Lyon
20:00 (MEST) Drieë: Lucas Borges (2), Patricio Albacete, Federico Martín Aramburú
Doelskoppe: Felipe Contepomi, Juan Martín Hernández
Strafdoele: Felipe Contepomi (3) Verslag Strafdoel: Merab Kvirikashvili Bywoning: 40 240
Speler van die wedstryd: Juan Martín Fernández Lobbe (ARG)
15 September 2007 Ierland
Georgië Stade Chaban-Delmas, Bordeaux
21:00 (MEST) Drieë: Rory Best, Girvan Dempsey
Doelskoppe: Ronan O'Gara (2) Verslag Drie: George Shkinin
Doelskop: Merab Kvirikashvili
Strafdoel: Merab Kvirikashvili Bywoning: 33 807
Speler van die wedstryd: George Shkinin (GEO)
16 September 2007 Frankryk
Namibië Stadium Municipal, Toulouse
21:00 (MEST) Drieë: Cédric Heymans, David Marty, Thierry Dusautoir, Lionel Nallet (2), Vincent Clerc (3), Julien Bonnaire, Sébastien Chabal (2), Jean-Baptiste Elissalde, Raphaël Ibañez
Doelskoppe: Jean-Baptiste Elissalde (11) Verslag Drie: Bradley Langenhoven
Doelskop: Tertius Losper
Skepdoel: Emile Wessels Bywoning: 35 339
Speler van die wedstryd: Jean-Baptiste Élissalde (FRA)
21 September 2007 Frankryk
21:00 (MEST) Drieë: Vincent Clerc (2)
Strafdoele: Jean-Baptiste Élissalde (5) Verslag Skepdoel: Ronan O'Gara Bywoning: 80 267
22 September 2007 Argentinië
Namibië Stade Vélodrome, Marseille
21:00 (MEST) Drieë: Rodrigo Roncero, Juan Manuel Leguizamón (2), Manuel Contepomi, Felipe Contepomi, Gonzalo Tiesi, Ignacio Corleto, Strafdrie, Federico Todeschini
Doelskoppe: Felipe Contepomi (4), Federico Todeschini (2)
Strafdoele: Felipe Contepomi (2) Verslag Strafdoel: Morne Schreuder Bywoning: 55 067
Speler van die wedstryd: Rodrigo Roncero (ARG)
26 September 2007 Georgië
Namibië Stade Félix-Bollaert, Lens
18:00 (MEST) Drieë: Akvsenti Giorgadze, Irakli Machkhaneli, David Kacharava
Doelskoppe: Merab Kvirikashvili (3)
Strafdoele: Merab Kvirikashvili (3) Verslag Bywoning: 32 549
Speler van die wedstryd: Merab Kvirikashvili (GEO)
30 September 2007 Frankryk
Georgië Stade Vélodrome, Marseille
15:00 (MEST) Drieë: Clément Poitrenaud, Yannick Nyanga, Lionel Beauxis, Christophe Dominici (2), Sébastien Bruno, Lionel Nallet, Rémy Martin, Julien Bonnaire
Doelskoppe: Lionel Beauxis (5)
Strafdoele: Lionel Beauxis (3) Verslag Drie: Zviad Maisuradze
Doelskop: Malkhaz Urjukashvili Bywoning: 58 695
Speler van die wedstryd: Lionel Beauxis (FRA)
30 September 2007 Ierland
Argentinië Parc des Princes, Parys
17:00 (MEST) Drieë: Brian O'Driscoll, Geordan Murphy
Doelskop: Ronan O'Gara
Strafdoel: Ronan O'Gara Verslag Drieë: Lucas Borges, Horacio Agulla
Doelskop: Felipe Contepomi
Strafdoele: Felipe Contepomi (3)
Skepdoel: Juan Martín Hernández (3) Bywoning: 45 450
Speler van die wedstryd: Gonzalo Longo Elía (ARG)
Ná die 1999-kwarteindstryd is dit die tweede keer wat Argentinië Ierland van ’n rugbywêreldbekertoernooi kon uitskakel.
Dit is die 44ste toetswedstryd onder die opsig van Paul Honiss as skeidsregter; hy egaliseer daarmee die vorige rekord van die Wallieser Derek Bevan.
Die Springbokke nadat hulle in 2007 as die wêreldkampioen gekroon is
Die William Webb Ellis-beker wat deur die Springbokspan van Suid-Afrika as wenner van die Wêreldbekertoernooi van 2007 omhoog gehou is
6 Oktober – Marseille
13 Oktober – Saint-Denis
6 Oktober – Cardiff
20 Oktober – Saint-Denis
7 Oktober – Marseille
14 Oktober – Saint-Denis
Suid-Afrika 37 Uitspeel om derde plek
7 Oktober – Saint-Denis
Argentinië 13 19 Oktober – Parys
6 Oktober 2007 Australië
Engeland Stade Vélodrome, Marseille
15:00 (MEST) Drie: Lote Tuqiri
Strafdoel: Stirling Mortlock Verslag Strafdoele: Jonny Wilkinson (4) Bywoning: 59 102
Speler van die wedstryd: Andrew Sheridan (ENG)
Dit is Engeland se derde agtereenvolgende rugbywêreldbekeroorwinning teen Australië, ná die oorwinning tydens die 1995-kwarteindstryd en die 2003-eindstryd, waardeur hulle ’n 3–2-wenrekord teen die Wallabies behaal. Daarbenewens is Engeland die enigste span wat ’n oorwinning oor die Wallabies, sedert Suid-Afrika se 1995-oorwinning tydens die openingswedstryd, kon aanteken.
Jonny Wilkinson (ENG) se 12 punte plaas hom agter Gavin Hastings se rekord van 227 rugbywêreldbekerpunte.
6 Oktober 2007 Nieu-Seeland
Frankryk Millennium-stadion, Cardiff, Wallis
20:00 (MEST) Drieë: Luke McAlister, Rodney So'oialo
Doelskop: Dan Carter
Strafdoele: Dan Carter (2) Verslag Drieë: Thierry Dusautoir, Yannick Jauzion
Doelskoppe: Lionel Beauxis, Jean-Baptiste Élissalde
Strafdoele: Lionel Beauxis (2) Bywoning: 71 699
Speler van die wedstryd: Luke McAlister (NZL)
Dit is Nieu-Seeland se ergste vertoning tydens ’n rugbywêreldbeker; hulle het tot dusver nooit die halfeindrondte misgeloop nie.
Dit is Nieu-Seeland se laaste nederlaag tydens ’n rugbywêreldbekerwedstryd tot hul 19–7-verlies teen Engeland tydens die 2019-halfeindstryd.
7 Oktober 2007 Suid-Afrika
Fidji Stade Vélodrome, Marseille
15:30 (MEST) Drieë: Jaque Fourie, John Smit, JP Pietersen, Juan Smith, Butch James
Strafdoele: François Steyn, Percy Montgomery Verslag Drieë: Vilimoni Delasau, Sereli Bobo
Doelskoppe: Seremaia Bai (2)
Strafdoele: Seremaia Bai (2) Bywoning: 55 943
Speler van die wedstryd: Juan Smith (RSA)
Dit is Fidji se eerste verskyning in die kwarteindrondte sedert die eerste rugbywêreldbekertoernooi in 1987.
7 Oktober 2007 Argentinië
Skotland Stade de France, Saint-Denis
21:00 (MEST) Drie: Gonzalo Longo
Skepdoel: Juan Martín Hernández Verslag Drie: Chris Cusiter
Doelskop: Chris Paterson
Strafdoele: Dan Parks, Chris Paterson Bywoning: 76 866
Hiermee vorder Argentinië vir die eerste keer tot die halfeindrondte. Skotland het ná ’n vierde plek in 1991 probeer om hul tweede halfeindstryd te behaal.
13 Oktober 2007 Engeland
Frankryk Stade de France, Saint-Denis
21:00 (MEST) Drie: Josh Lewsey
Skepdoel: Jonny Wilkinson Verslag Strafdoele: Lionel Beauxis (3) Bywoning: 80 283
Speler van die wedstryd: Mike Catt (ENG)
Josh Lewsey se drie ná 79 sekondes is die snelste drie tydens die uitklopfase van ’n rugbywêreldbeker en word bowendien as die snelste drie in Engeland se rugbygeskiedenis beskou.
14 Oktober 2007 Suid-Afrika
21:00 (MEST) Drieë: Fourie du Preez, Bryan Habana (2), Danie Rossouw
Strafdoele: Percy Montgomery (3) Verslag Drie: Manuel Contepomi
Strafdoele: Felipe Contepomi (2) Bywoning: 77 055
Skeidsregter: Steve Walsh (AUS)
Speler van die wedstryd: Danie Rossouw (RSA)
Met sy tweede drie in hierdie wedstryd egaliseer Bryan Habana (RSA) Jonah Lomu (NZL) se vorige rekord van agt drieë tydens ’n enkele rugbywêreldbekertoernooi.
19 Oktober 2007 Frankryk
21:00 (MEST) Drie: Clément Poitrenaud
Doelskop: Lionel Beauxis
Strafdoel: Jean-Baptiste Élissalde Verslag Drieë: Felipe Contepomi (2), Omar Hasan, Federico Martín Aramburú, Ignacio Corleto
Doelskoppe: Felipe Contepomi (3)
Strafdoel: Felipe Contepomi Bywoning: 45 958
Speler van die wedstryd: Agustín Pichot (ARG)
Dit is die 45ste toetswedstryd onder die opsig van Paul Honiss as skeidsregter; hy oortref daarmee die vorige rekord van die Wallieser Derek Bevan. Hierdie rekord sal in 2008 deur die Suid-Afrikaner Jonathan Kaplan oortref word.
Dit is die eerste keer tydens ’n rugbywêreldbekertoernooi wat twee spanne weer ontmoet nadat hulle voorheen in die poelfase teen mekaar gespeel het.
20 Oktober 2007 Engeland
21:00 (MEST) Strafdoele: Jonny Wilkinson (2) Verslag Strafdoele: Percy Montgomery (4), François Steyn Bywoning: 80 430
Speler van die wedstryd: Victor Matfield (RSA)
Jonny Wilkinson (RSA) se ses punte besorg aan hom die eer as leidende puntebehaler tydens rugbywêreldbekertoernooie met 249 punte.
Percy Montgomery (RSA) eindig as die toernooi se beste puntebehaler met 105 punte.
Dit is die tweede keer tydens ’n rugbywêreldbekertoernooi wat twee spanne weer ontmoet nadat hulle voorheen in die poelfase teen mekaar gespeel het.
Hierdie tabel toon die finale puntestand van al 20 deelnemende nasionale rugbyspanne in die Rugbywêreldbeker 2007.
Suid-Afrika A 7 7 0 0 278 33 25 21 0
Engeland A 7 5 0 2 140 12 7 17 5
Argentinië D 7 6 0 1 209 23 14 18 4
Frankryk D 7 4 0 3 227 27 19 18 0
Nieu-Seeland C 5 4 0 1 327 48 36 5 0
Australië B 5 4 0 1 225 31 20 8 2
Fidji D 5 3 0 2 134 16 12 10 0
Skotland C 5 3 0 2 129 15 15 8 0
In die poelfase uitgeskakel
Wallis B 4 2 0 2 168 23 16 7 0
Tonga A 4 2 0 2 89 9 7 10 0
Italië C 4 2 0 2 85 8 6 11 0
Ierland D 4 2 0 2 64 9 5 2 1
Samoa A 4 1 0 3 69 5 4 12 0
Georgië D 4 1 0 3 50 5 5 5 0
Roemenië C 4 1 0 3 40 5 3 3 0
Japan B 4 0 1 3 64 7 4 7 0
Kanada B 4 0 1 3 51 6 3 5 0
Verenigde State A 4 0 0 4 61 7 4 6 0
Portugal C 4 0 0 4 38 4 3 3 1
Namibië D 4 0 0 4 30 3 3 2 1
Totaal 48 2498 296 211 178 14
↑ "Rugby Union – IRB Rugby World Cup – Most individual points in a tournament". ESPNscrum (in Engels). Geargiveer vanaf die oorspronklike op 4 Maart 2016. Besoek op 26 Oktober 2019.
↑ "Rugby Union – IRB Rugby World Cup – Most individual tries in a tournament". ESPNscrum (in Engels). Geargiveer vanaf die oorspronklike op 15 April 2019. Besoek op 26 Oktober 2019.
↑ "England to launch bid for 2007" (in Engels). rugby.com.au. 12 September 2001. Geargiveer vanaf die oorspronklike op 7 Maart 2016. Besoek op 7 Oktober 2006.
↑ "World Cup bidding process underway" (in Engels). rugby.com.au. 28 September 2002. Geargiveer vanaf die oorspronklike op 7 Maart 2016. Besoek op 7 Oktober 2006.
↑ 5,0 5,1 5,2 5,3 "IRB clarifies World Cup bid situation" (in Engels). rugby.com.au. 17 November 2002. Geargiveer vanaf die oorspronklike op 11 Maart 2016. Besoek op 7 Oktober 2006.
↑ 6,0 6,1 6,2 6,3 6,4 "France wins right to host 2007 Rugby World Cup" (in Engels). rugby.com.au. 11 April 2003. Geargiveer vanaf die oorspronklike op 7 Maart 2016. Besoek op 7 Oktober 2006.
↑ (en) "RWC 2007 Qualifying process". rugbyworldcup.com. Besoek op 16 Maart 2007.
↑ (en) "Samoa and Fidji through to RWC 2007". rugbyworldcup.com. Besoek op 16 Maart 2007.
↑ (en) "Argentina qualify for Rugby World Cup 2007". rugbyworldcup.com. Besoek op 16 Maart 2007.
↑ (en) "Canada qualifies for RWC 2007". rugbyworldcup.com. Besoek op 16 Maart 2007.
↑ (en) "USA Eagles qualify for 2007 World Cup". rugbyworldcup.com. Besoek op 16 Maart 2007.
↑ "Italy and Romania qualify for RWC 2007". rugbyworldcup.com. Besoek op 16 Maart 2007.
↑ (en) "Namibia qualify for Rugby World Cup". rugbyworldcup.com. Besoek op 16 Maart 2007.
↑ (en) "IRB scraps Asian World Cup qualifiers in Sri Lanka". lankabusinessonline.com. 27 Oktober 2006. Besoek op 27 Oktober 2006.
↑ 15,0 15,1 (en) "Japan and Georgia qualify". rugbyworldcup.com. Besoek op 16 Maart 2007.
↑ (en) "Tonga through to RWC 2007 finals". rugbyworldcup.com. Besoek op 16 Maart 2007.
↑ 17,0 17,1 (en) "Scotland looks to give up World cup matches at Murrayfield". worldcupweb.com. 2 Desember 2005. Besoek op 21 April 2006.
↑ (en) "Scots could disrupt World cup hosting plans". worldcupweb.com. 20 Februarie 2006. Besoek op 21 April 2006.
↑ 19,0 19,1 19,2 (en) "Rugby World Cup volunteers gather at Disneyland Paris". rugbyworldcup.com. 18 Maart 2006. Besoek op 24 Maart 2007.
↑ 20,0 20,1 (en) "1999 Rugby World Cup venues". sportsillustrated.cnn.com. Besoek op 16 Maart 2007.
↑ 21,0 21,1 21,2 21,3 21,4 21,5 21,6 21,7 Outomatiese kwalifiseerder (kwarteindfinaliste in 2003).
↑ Benewens outomatiese kwalifisering as gevolg van prestasie in 2003, is Frankryk die gasheer en sou die land op grond daarvan gekwalifiseer het.
↑ "Tonga reveal squad for World Cup" (in Engels). bbc.co.uk. 10 Augustus 2007. Geargiveer vanaf die oorspronklike op 9 Oktober 2019. Besoek op 2 September 2007.
↑ 24,0 24,1 24,2 24,3 24,4 "Tournament Rules" (in Engels). rugbyworldcup.com. Geargiveer vanaf die oorspronklike op 9 Oktober 2014. Besoek op 14 Augustus 2007.
↑ (en) "Rush For Rugby World Cup Tickets". xtramsn.co.nz. Besoek op 22 April 2006.
↑ (en) "One millionth RWC ticket sold". therugbyworldcup.co.uk. Besoek op 7 September 2006.
↑ (en) "Unprecedented demand for RWC 2007 tickets". rugbyworldcup.com. 9 November 2006. Besoek op 22 November 2006.
↑ "RWC 2007 Worldwide Partners" (in Engels). rugbyworldcup.com. Geargiveer vanaf die oorspronklike op 29 Junie 2009. Besoek op 14 Augustus 2007.
↑ "RWC 2007 Sponsors" (in Engels). rugbyworldcup.com. Geargiveer vanaf die oorspronklike op 15 Mei 2012. Besoek op 14 Augustus 2007.
↑ "Rugby World Cup 2007" (in Engels). gilbertrugby.com. Geargiveer vanaf die oorspronklike op 18 Augustus 2007. Besoek op 7 Oktober 2006.
↑ "RWC 2007 Suppliers" (in Engels). rugbyworldcup.com. Geargiveer vanaf die oorspronklike op 10 Januarie 2012. Besoek op 14 Augustus 2008.
↑ "Rugby World Cup 2007 match official appointments set" (in Engels). rugbyworldcup.com. 13 Augustus 2007. Geargiveer vanaf die oorspronklike op 10 Mei 2008. Besoek op 13 Augustus 2007.
↑ Rugby News Service (21 Oktober 2007). "Habana named IRB Player of the Year" (in Engels). Internasionale Rugbyraad. Geargiveer vanaf die oorspronklike op 10 November 2013. Besoek op 21 Oktober 2007.
↑ (en) Fitzpatrick, Joel (5 September 2007). "Thretton takes milestone in his stride". Rugby News Service. Rugby World Cup. Geargiveer vanaf die oorspronklike op 30 September 2007. Besoek op 19 Oktober 2007.
↑ Griffiths, John (17 Augustus 2009). "Ask John". Scrum.com (in Engels). Geargiveer vanaf die oorspronklike op 26 Oktober 2019. Besoek op 26 Oktober 2019.
↑ 36,0 36,1 Rugby News Service (19 Oktober 2007). "Referee Honiss set to break world record" (in Engels). Rugby World Cup. Geargiveer vanaf die oorspronklike op 14 Februarie 2012. Besoek op 19 Oktober 2007.
↑ (en) "Rugby Union – Statsguru – Test matches – Team records". ESPNscrum. Besoek op 26 Oktober 2019.
(en) Peatey, Lance (2011). In Pursuit of Bill: A Complete History of the Rugby World Cup. New Holland Publishers. ISBN 978-1-74257-191-1.
(en) Robertson, Ian (12 November 2007). Sweet Chariot 2 – The Complete Book of the Rugby World Cup 2007. Green Umbrella Publishing. p. 192. ISBN 978-1-905828-29-6.
(fr) Thomas, Nicolas (5 Desember 2007). Coupe du monde de rugby 2007 – le livre officiel. Éditions Prolongations. p. 155. ISBN 978-2-916400-26-6.
Wikimedia Commons bevat media in verband met Rugbywêreldbeker 2007.
(en) Amptelike Rugbywêreldbeker-webwerf
(en) Volledige uitslae en statistiek by ESPN
(en) Rugby World Cup Standings – 2007
(en) Wêreldbeker se skeidsregters by RugbyRefs.com
Australië / Nieu-Seeland 1987 • Engeland / Frankryk / Ierland / Skotland / Wallis 1991 • Suid-Afrika 1995 • Engeland / Frankryk / Ierland / Skotland / Wallis 1999 • Australië 2003 • Frankryk 2007 • Nieu-Seeland 2011 • Engeland / Wallis 2015 • Japan 2019 • Frankryk 2023
Ontsluit van "https://af.wikipedia.org/w/index.php?title=Rugbywêreldbeker_2007&oldid=2213959"
Last edited on 23 Junie 2020, at 08:36
Die bladsy is laas op 23 Junie 2020 om 08:36 bygewerk.